
				IRAGARKIAK

				Beste iragarki ofizial batzuk

				EKONOMIAREN GARAPEN ETA AZPIEGITURA SAILA

				4864

				IRAGARKIA, Trenbideen Sektorearen irailaren 29ko 38/2015 Legearen prozeduraren bidez zehapen-espedienteak irekitzen dituzten Garraio Plangintzaren zuzendariaren ebazpenak jakinaraztekoa.

				Aipatutako ebazpenak zuzenean jakinaraztea lortu ez denez, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan eta hirugarren xedapen gehigarrian xedatutakoa betetzeko.

				Iragarki honek interesdunentzat banakako jakinarazpena balitz bezala balioko du, hurrengo ohartarazpenekin batera:

				1.– Erantzuleak ardura bere kasa aitortzen badu, urriaren 1eko 39/2015 Legearen 85. artikuluan aurreikusitako ondorioak sortuko dira.

				Horretarako, ebazpenaren aurreko edozein alditan borondatezko ordainketa egiteak prozeduraren amaiera ekarriko du, eta proposatutako zehapenari % 20ko murrizketa ezarriko zaio. Murrizketa hori aplikatzeko derrigorrezkoa izango da zehapenaren kontrako administrazio arloko ekintzetan edo errekurtsoetan atzera egitea edota beraiek aurkezteari uko egitea.

				2.– % 20ko murrizketari heldu ezean, hamabost egun balioduneko epea izango du interesdunak espedientea ikusteko, (Eusko Jaurlaritzako Garraio Plangintzaren Zuzendaritzan, Vitoria-Gasteizko Donostia kaleko 1ean, Lakua 1eko 7. solairuan), bere burua defenditzeko komenigarritzat jotzen dituen alegazio, agiri eta informazio oro aurkezteko, bai eta frogaldia eskatu eta jardunbidean zehar erabili asmo dituen frogak proposatzeko.

				3.– Hasteko erabakiaren edukiari buruz epe barruan alegaziorik aurkeztu ezean, aipatu hasteko erabakia ebazpen-proposamentzat joko da, urriaren 1eko 39/2015 Legearen 64.2.f) artikuluari jarraikiz.

				Aplikatu beharreko legeriaren taulako laburtzapenen esanahia (1):

				L: Trenbideen Sektoreari buruzko irailaren 29ko 38/2015 Legea eta Lurreko Garraiobideen Antolamenduari buruzko uztailaren 30eko 16/1987 Legea, uztailaren 4ko 9/2013 Legeak aldatua.

				Eranskinean aipatutako interesdunak jakinaren gainean egon daitezen argitaratzen da, eta haientzat banakako jakinarazpena balitz bezala balioko du.

				Jakinarazpen honek ondorioak izango ditu Estatuko Aldizkari Ofizialean argitaratu eta hurrengo egunetik aurrera.

				Vitoria-Gasteiz, 2017ko irailaren 28a.

				Garraio Plangintzaren zuzendaria,

				JANIRE BIJUESKA BEDIALAUNETA.

